คือหนูปวดฟันมากมีอาการเหงือบวมแก้มบวมสามารถถอนได้มั้ยค่ะ หรือต้องกินยาอะไรค่ะคือมันปวดมาดค่ะอยาถอนออก
สวัสดีค่ะ อาการปวดฟันมาก เหงือกบวม แก้มบวม อาจเกิดจาก1. มีฟันผุ ซึ่งหากผุลึกไปถึงชั้นโพรงประสาทฟัน จะทำให้มีอาการปวดฟันมาก นอกจากนี้ ก็จะทำให้มีอาการเหงือกอักเสบตามมาจากเชื้อแบคทีเรียที่อยู่ในฟันที่ผุได้ ซึ่งก็จะทำให้เหงือกบวมและแดง หากผุมาก ก็จะยิ่งลงลึกและอาจทำให้เกิดเป็นฝีหนองที่ปลายรากฟัน ซึ่งทำให้เนื้อเยื่อรอบๆ บวมอักเสบตามมาได้ จึงอาจทำให้แก้มบวมได้2. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้3. ฟันคุด ซึ่งทำให้เกิดอาการปวดได้ และหากมีการผุของฟันคุด หรือมีการอักเสบของเหงือกตามมา ก็จะทำให้มีอาการปวดมากขึ้นแนะนำว่าควรต้องไปพบทันตแพทย์ เพื่อตรวจว่าเกิดจากสาเหตุใดและทำการรักษาตามสาเหตุค่ะ ในเบื้องต้น หากปวดมาก อาจททานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันเพื่อช่วยเสริมการออกฤทธิ์แก้ปวดได้ และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันวันละ 1 ครั้ง ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ